OpenLLM-France/wikimedia huggingface dataset:
# Doué a visericord

| ◄ Chetui amen, ô Tad a garanté | Doué a visericord | O grèd nerhus ► |
* Doué a visericord,
* Receuet er péhour
* E glah guet-n-oh confort,
* En dès doh-oh recour ;
* Beah eit-hou secourabl
* E creis é visérieu,
* Guet un dorn secourabl
* Gùelleit d’é houlieu.
* Doh hou lézen santel
* A huerço révoltet,
* Avel ur hriminel
* Me gâré er péhèd ;
* Collet-oé m’innoçanç ;
* Ag en ouaid tinérran,
* De gand ha cand offanç
* M’hum daulé a vihan.
* Sammet a bep sort crim
* Me vérité, men Doué,
* Couéh, allas ! én abim
* Eid un éternité.
* Hemb dougein hon colér
* Me mès attàu bihuet ;
* Mæs neoah me espér
* En em fardonnehet.
* Ya, Tad amiabl,
* Hui e ra bean pardon
* D’er péhour miserabl
* Hum rant a huir galon ;
* Carguet a gonfianç,
* Ah ! m’hum daul doh hou treid ;
* Arrestet hou vangeanç,
* Me fauteu ancoéheit.
* A pe daulan ur sèl
* Ar mem buhé passet,
* Guet un anquin cruel
* Me halon zou trézet ;
* Penaus én hou presanç,
* O me Zad, quel liès,
* E mès-mé hemb dougeanç
* Credet péhein quen æz.
* Me halon guet glahar,
* Huannadet noz ha dé ;
* Men deulegad guet dar,
* Ouilet me fallanté ;
* Guet ur vuhé infam
* Èl e mès conduyet,
* Ne vein jamæs divlam,
* Ma ne ouilan perpet.
* O men Doué, m’hou conjur,
* Sellet-mé guet truhé :
* Me zou hoah hou croaidur,
* Deustou d’em fallanté ;
* Me zistro, hui er gùél,
* Doh-oh hoah, ô me Zad ;
* D’oh-hui, péhèd marhuel,
* Me renonce aveit mat.
* O péhèd miserabl,
* Mar e mès hou câret
* Ne vennan mui dalhabl
* Meit hou cassat perpet ;
* Bout d’em Doué hemb partaj
* Hemb quin e zesiran,
* Er hârein davantaj
* Er bed-men hag én nean.
* M. Le Diot.
# Dousig ar martolod

| ◄ Malloz ar gannerez-noz | Dousig ar martolod | Ar Yeodet ► |
d’am c’henderv, loeiz ar gag
* Em c’hreiz a deu tristidigez
* Pa sonjan em buegez
* Ma-unan on war an douar,
* Me n’am eus na breur, na c’hoar ;
* N’em eus ive na mam, na tad,
* Siouaz ! Me zo emzivad !
* Redet am eus bet ar môriou,
* Ha gwelet kalz a vroiou…
* Rak dre ma’ z on bugel an aod,
* Em eus ’n em c’hroet martolod.
* Karet e oan gant eur plac’hig,
* Outi e ris ma « dousig » !
* Ar sonj dimeus he c’harante
* Skanvae d’in ma bue…
* Pa vijen war ar wern uhel,
* Hunvreen d’am zurzunel.
* II
* Eun devez o tizrei d’ar vro,
* Me glevas eur gwall gêlo,
* Ma dousig oa war he gwele
* Gant eur c’hlenved didrue…
* Hepdale ec’h is d’he gwelet :
* — Mignon, emei, na ouel ket… !
* — Penoz na ouelfen ket, mestrez,
* Pa ’z out ken klanv, ken diez ?
* Hi ’lezas eun huanaden,
* Ha n’ankouaïn birviken !
* An Ankou kri ha milliget,
* An eus bet prim he falc’het.
* Ke oamp ket galvet ’vit bevan
* Herve war an douar-man…
* III
* Breman ’vit sec’ha ma daero,
* Me yel c’hoaz da vale bro ;
* Me a yelo war ma lestrig
* D’ober kanvou d’am dousig !
* Warnan gwagennou ar môr dôn
* Luskello ma foan-galon…
* Bemnoz d’al loar ha d’ar stered
* Me laro ma foan-spered ;
* Dirake larin eur beden
* Evit ar plac’h a garen ;
* Hag eus an eil môr d’egile
* Me ouelo d’am charante…
* Ken ma teuï an aotro Doue
* Da gas gantan ma ine…
# Doué en dès cleuet hur peden

| ◄ Jesus-Chrouist hur Salvér | Doué en dès cleuet hur peden | Petra zou enta a nehué ► |
* Doué en dès cleuet hur peden
* Jesus ag en nean e zischen,
* Ha Mari, hemb col hé gùerhtæd,
* En dès reit t’emb Salvér er bed.
* En nean e zou ér vrassan joé,
* Hag en ol e gan gloër de Zoué ;
* Stouyamb ehué dirac cavel
* Jesus, mab en Tad éternel.
* Hui e zou, ô croaidur distér,
* Mab uniq er Roué a splandér,
* Hag én izeldæd a hou stad,
* É peb-tra quement èl hou Tad.
* Dischennet e hoès ag en né,
* O na brasset ur garanté !
* Aveid hur sehuel betag oh,
* Vennet e hoès bout izelloh.
* Mé, me zou er péhour cablus,
* Ha hui e souffr, ô me Jesus !
* Mé-é e dorras el lézen,
* Ha hui hi héli pén-d’er-bèn.
* Hui e ven, ô Salvér, hui-memb
* Bout é peb-tra haval doh-emb,
* Bout goann ha merhuel èl omb-ni,
* Eit bout surroh a hur gouni.
* Eit bout haval doh hou predér,
* Hui e zou èl d’hai ér misér ;
* Mæs hui zou glan, ni ér péhèd,
* Gùelleit, ô Salvér, hur hlinhuèd.
* Tad éternel, e zégas t’emb
* Hou Mab aveit m’hum salvehemb,
* Reit-t’emb, ô Tad madeleahus,
* Er hræç de hanàouèt Jesus.
* O mamen er gùir garanté,
* Sperèd-Santel, a ziarhlué,
* Reit-t’emb-ni ol ur grèd nerhus
* Eit cârein a galon Jesus.
* J. G.
# Doué en Tad a viscoah

| ◄ Er gouyan, guet é frim | Doué en Tad a viscoah | A pe oèh hoah én ouaid tinér ► |
* Doué en Tad a viscoah
* En dès câret Mari ;
* Perpet dré vadeleah
* En dès chonjet én-hi.
* Én inour de Vari,
* De Vam Salvér er bed,
* Cannamb guet mêlodi
* Cannamb guet joé ha grèd.
* A viscoah é houyé
* É telié Satan
* Trompein é vugalé
* Eid ou stleijal d’en tan.
* Én inour de Vari, etc.
* Mæs ehué a viscoah
* Doué en dès bet chonjet,
* Aveit rein d’emb er peah,
* Dégass é Vab câret.
* Én inour de Vari, etc.
* Hag a viscoah ehué
* En dès choéjet Mari
* Eit bout un dé e zé
* Mam é Vab er Messi.
* Én inour de Vari, etc.
* Chetui perac en dès
* A viscoah hi hâret
* Ha sàuet dré é hræç
* Drest ol er ré crouéet.
* Én inour de Vari, etc.
* Conceuet hemb péhèd,
* Épad ol hé buhé
* Mari en dès guet grèd
* Câret en Eutru Doué.
* Én inour de Vari, etc.
* Ha sel-mui m’er hâré,
* Sel-mui en dès scùillet
* Bamdé græceu nehué
* Ar Vam é Vab câret.
* Én inour de Vari, etc.
* Losquet guet caranté
* Ha lan a vertuyeu,
* Mari en dès bamdé
* Cresquet hé mériteu.
* Én inour de Vari, etc.
* Èl ma oé santelloh
* Eid er Sænt hag Ælèd,
* Mari zou ihuelloh,
* Eit-hai én eurustéd.
* Én inour de Vari, etc.
* Mari, a lein en né,
* Sellet hoah doh en doar,
* Gùélet hou pugalé,
* Deit de séhein ou dar.
* Én inour de Vari, etc.
* J. G.
# Doué en dès, eit poblein

| ◄ Er sacremant a Eurh | Doué en dès, eit poblein | Hemb græç ha secour Doué ► |
* Doué en dès, eit poblein hag en doar hag en né,
* Hag eit feahein er marhue e sco é vugalé,
* Idan er bodeu cloar a jardrin en Eden,
* Vennet gobér ean-memb er guetan éreden.
* Ha Jesus en dès bet vennet dré vadeleah
* Gobér ur sacremant ag er briédereah,
* Aveit santefiein ol en allianceu
* Groeit revé el lézen étré er priédeu.
* Er sacremant e ra dehai græceu requis
* Aveit bihuein santel, gouni er baraouis,
* Hum gârein revé Doué, goarn étré-z-hai er peah,
* Dessàu ou bugalé ér fé a gristeneah.
* Laqueit, ô me Salvér, er peah ér ménageu,
* Streàuet hou caranté é misq er priédeu,
* Aveit ma câreint Doué ha m’hum gâreint perpet,
* Èl ma câret hui-memb en Ilis hou priéd.
* J. G.
# Dousik koant ar Barz

| ◄ An Hini-Goz | Dousik koant ar Barz | Kan broaduz ► |
DOUSIK KOANT AR BARZ
* Ma Dousik koant a zo hep par ;
* N’euz ket eun all war an douar
* Talvoudek da skoulm’ he botou
* Na da zevel outi zellou.
* Ma Dousik koant a zo kousket
* War ribl eur mor glaz eonet ;
* An awel a c’hoari ’n he bleo,
* En he bleo gwenn evel ar reo.
* A-uz d’ezi ar c’hwabrennou,
* Ken gwenn, ken skanv, en o hinchou,
* A ya goustadik hag a stroll,
* Oc’h ober d’he dremmik disheol.
* Er gwe dero, dre-holl zavet,
* Evnedigou a gan bepred,
* An deiz, an noz hag ar beure,
* Da lakaat c’houekoc’h hec’h huvre.
* Rak ma Dousik koant zo oc’h hun,
* Aboue meur a zeiz, meur a zun,
* Meur a vloavez, meur a gantved,
* E-meaz, war an douar bleuniet,
* Hogen, daoust pegen pell amzer
* ’Ve tremenet, bepred seder,
* En he dremm flour, en he c’horfik,
* Manet eo evel eur voudik.
* Evelse kousket en hec’h hed,
* He c’horf a wagen ’vel an ed ;
* He bronnou zo ’vel daou vene
* Soun dindan gliz-gwenn ar beure.
* He diouar, he divrec’h digor,
* ’Vel steriou laez o ruilh d’ar mor,
* A ya d’an eil mor d’egile
* A-dreuz ar prajou hag ar gwe.
* Koz eo, ’larer, p’ eo gwir he bleo
* ’Zo gwenn ’vel lin hag evel reo ;
* Mez he c’horf-boudik, hec’h ene
* A chom yaouank, en gwirione.
* Pa ’n euz an Estren he gwelet
* Kerkent en euz-hi c’hoantaet,
* Mez biken, daoust ma ’c’hon bihan,
* Na stoko outi e graban.
* Ho ! dihun ’ta, koantiz Arvor !
* Ho ! sao da zifenn da enor !
* Araok ma vo sec’het ma gwad,
* Digor, digor da zaoulagad.
* Kentoc’h ’vit gwelet tam kailhar
* War da gorf gwenn, da gorf hep par,
* Ho ! ma Dousik koant Breiz-Izel,
* Koantiz ha mamm, kentoc’h mervel !
# Buhez ar Sent/1837/Marc, avieler

| ◄ Robert, abad | Marc, avieler | Marcellin  ► |
Sant Marc eus a Lignez a Tribu Levi en devoa ur zêl quen ardant evit ar Feiz ma er choasas Sant Pêr evit beza ar c’hompaignon eus e veaichou. Mont a eureu gant an Abostol bras-mâ da Rom, hac e sicour a eureu da blanta ar Feiz er Guær principal-ze eus ar Bed. Eno eo e scrivas Sant Marc an Histor eus an Aviel, evit rei d’ar Gristenien ar gonsolation d’e lenn alies, hac evit rei dezo ar voyen da gonservi da viquen an Doctrin santel a oa bet annoncet ha desquet dezo.
Sant Pêr er c’hassas goudeze da breseg en Egypt, e pelec’h e reas un nombr infinit a Gonversionou dre e instructionou ha dre e viraclou ; ha beza en devoe ar gonsolation da velet ar Bayanet-se o vrusuna o-unan o Doueou faus. Ac’hano ez eas d’an Thebaïd, e pelec’h Doue a roas ur venediction quer bras d’e Labourou Apostoliq ma teuas ar c’harter-se, leun a Bayanet, da veza an douar eürus se pehini a so bet an demeuranç eus a guen-alies a Hermit santel, hac e pelec’h an had divin eus an Aviel en deus produet quement a frouez.
O veza arru e Alexandrii, e labouras gant ur gouraich dreist-ordinal evit convertissa ar Guær vras-se ; hac heb dale e voe guelet ur fervor admirabl etouez ar Gristenien. N’en em gountantet quet da viret heb-quen ar pez a so gouc’hemenet dre Lezen Doue, mæs pratica a reent c’hoas ar c’husuliou santel eus an Aviel ; cals anezo a renonce d’ar bed, hac a dremene o buez en exerçiç eus ar binigen, hac o contempli ar guirionezou elernel.
Cousgoude darn eus ar Bayanet, pere a chomas obstinet en o errol, a goumanças da vurmuli, dre ma velent penaus seul-vuy ma cresque nombr ar Gristenien, seul-vuy e timinue ar respet evit o Doueou faus. Lavaret a reent etrezo penaus ez oa deut an Den estranjour ha divroed-ze evit distrugea o Doueou ; en em sesia a resont anezâ ; staga a resont ur gorden ous e c’houzouc, hac en stlejas evel-se dre Guær. Ar Sant na heane o veuli Doue epad e dourmant ; er fæçoun-ze e rentas e Ene d’e Grouer, en eizvet bloavez eus a Neron, da lavaret ê, var-dro eiz vloaz ha tri-uguent goude Donediguez hor Salver.
Hervez an Aviel eo e vezimp oll barnet en heur ar maro. Cals a dud a gare gouzout pe seurt fin o devezo, hac int-ii o devezo an eur da vont d’ar Barados ; o speret memes a so nec’het pa songeont er poent-se. Mar fell deoc’h gouzout ha c’hui so var an hent mad, n’hoc’h eus nemet comparachi ho puez gant an Aviel. Grit reflexion var ar c’homsou caër-mâ eus a Jesus-Christ : Petra so scrivet el Lesen ? petra lennit-hu ? Grit quemense, emezàn, hac e vefot, da lavaret ê, hac e viot salvet. Gouezit eta penaus, mar heuliet reglennou faus ar bed, en em gollot gant ar bed ; ha penaus er c’hontrol, mar bevet hervez ar reglennou just ha santel eus an Aviel, e viot eürus dre c’hraç Doue.
Evit excita muy-oc’h-muy ho fervor hac ho couraich, abandounit affer ho silvidiguez etre daouarn Doue, ha labourit bepret d’e servicha gant ar memes fervor evel a rafac’h ma ve bet revelet deoc’h gant un Æl penaus e viot salvet. O peguen agreabl ve da Zoue an disposition-ze eus ho calon ha pebes nerz, pebes couraich n’ho pe-hu quet evit avanç hac assuri ho silvidiguez dre hoc’h euvrou mad !
# Buhez ar Sent/1837/Marc ha Marcellien

| ◄ Avit | Marc ha Marcellien | Gerves ha Protes  ► |
Marc ha Marcellien a ioa daou vreur, distinguet e Rôm dre o Noblanç hac o madou. O c’herent o devoa ar maleur da veza Payanet ; mæs an daou vreur-mâ o devoe an eur da gaout ur preceptor cristen, pehini o instruas quer mad, ma teuzont da veza cristenien parfet, ha fervant meurbet.
Petra bennâc ma o devoa un desir bras da veva disemez, cousgoude en em velzont contraign da zimizi da ziou verc’h payen ; anesperanç d’o c’hounit un deiz da Jesus-Christ, o c’honsolas.
Assista a reent secretamant ar gristenien en amser ar bersecution ; pourvei a reent d’o necessiteou ; hac o c’harantez a oa heb musul. En exerciç-se eus an euvrou a drugarez e voent arretet o daou, dre urz an tirant. Ar gouraich gant pehini e rezont profession eus a feiz Jesus-Christ, dirac ar gouarner a guær, a reas ma ouent condaunet da vervel. Ar setanç-ze a roas quement a joa d’an daou vreur santel evel ma roas a dristidiguez d’o c’herent. Ar re-mâ affliget bras, en em strincas da dreit ar Barner, oc’h e supplia da ziferi ur maread-amser execution ar setanç, en ur brometi e teuzent d’o alya ha d’o obligea da renonç d’ar feiz ; ar barner a accordas dezo tregont devez.
Epad an oll amser o zad hac o mam gant o friedou a zeue bemdez d’o c’haout evit o alya da adori doueou an ampalaer : gueich e teuent unan-a-unan, gueich e teuent oll assambles : gouela a reent hac hirvoudi, en ur lavaret dezo quement a oa capabl da deneraat ar galon an insansipla. O mignounet a ree quement-all eus o c’hostez, hac oll ez oant a-unan ; evit essaat o zrec’hi. Biscoas coumbat ne oue rustoc’h da souten : ha tregont devez a oa hir evit souten quen-alies a coumbat bemdez. An daou sant a chomas cousgoude victorius, dre ar sicour eus ar c’hraç, ha dre voyen an avisou mad a roe dezo an officer santel Sebastien, pehini a zeue bemdez d’o guelet, evit o c’houraichi hac o c’hreaat er feiz.
Goude beza bet ar gonsolation da velet o zad hac o mam gant o oll famill convertisset d’ar feiz ha da Zoue, e ouent staguet o daou ous ur peul, dre urz an Tirant, ha treuzet a dauliou lanç, er bloaz 286.
Tad ar Sænt-mâ, o mam hac o mignounet o incitas da adori an doueou faus, mæs caër o devoue o foursu, reus e ober a resont gant ur gourraich ferm ha constant. Peguement a dud sioas, a zeu da zraissa o c’houstianç, ha da verza o ene dre ur respet maleürus dre ur complesanç milliguet, gant aoun da zispligeout da ur Mstær, da ur mignoun, pe d’ho c’herent !
Ur C’hristen, ma goulenner digantan un dra bennâc control da Lesen Doue, na dle en occasionou-ze aznaout na câr na mignoun, na tad, na mam ; neuse eo e tle disquez da Zoue e fidelite, e oboissanç, hac ar garantez en deus evintàn.
# Buhez ar Sent/1837/Mammert

| ◄ Philip Neri | Mammert | Germen, escop eus a Baris  ► |
Goulennit hac e recefot, a lavar deomp Jesus-Christ en Aviel evit hon exhorti da bidi ; mæs mar fell deomp receo ar graçou a c’houlennomp, e rencomp o goulen er fæçoun m’en deus græt Sant Mammert a beini e alleur lavaret quercouls ac eus ar Profet Moyses : Doue en deus chezlaouet e vouez, ac exaucet e beden.
Ar Sant-mâ a veritas dre ar santelez eus e vuez beza choaset evit Escop eus ar Guær a Vieen en Daufine, ha beza oa leun a garantez ac a druez ous e bobl. An tan o veza croguet e Quær, e savas ur flam quen terribl, ma oa danger bras na vize ar guær-oll rentet e ludu. Ar Pastor santel r creiz un affliction quer bras en devoe recours d’ar beden, hac en ur sevel e vouez e tresec an Eê, e lavaras gant ur fizianç vras : ah! va Doue, ho pezit truez ous ho pobl. N’en devoa quet achuet-mad e beden, ma teuas an tan da vouga, ha dre ar voyen-ze e oue saveteet ar Guær-oll.
An Escop santel o velet en devoa chezlaouet Doue e beden, a falveas deza disquez e anaoudeguez-vad evit ur faveur quer caër : hac evel ar c’hraç en devoa recevet a oa general ha publiq, e fallas dezan e vize rentet ive actionou a c’hraç publiq ha general. Ordren a eure-ta ma vize græt dre Guær tri frocession solennel d’an tri devez arauc gouel an Asçansion, ha ma vize an tri dez-se consacret d’ar beden ha d’ar binigen : ar pez a oue observet. An devotion-ze a oue quen emprouet gant an oll ma teuas an ilis universel d’e fratica ; ha cetu ar pen-caus ma reer c’hoas vigil ha processionou en tri dez hanvet ar Rogationou pe ar C’horaïz bian.
Sant Mammert a vevas a-neuse gant e bobl en ur peoc’h bras ; ha goude beza labouret bete fin e vuez gant ur zêl e guirionez apostoliq evit sanctifia an eneou lequeet gant Doue en e garg, ez eas da receo e recompans ebars en eê, er bloaz 468.
Ar pedennou hac an daëlou a so ur remed mad a-enep an afflictionou Publiq. En em servichit ivez anezo en hoc’h ezomou particulier, quên spirituel quên temporel.
Eil Reflexion. Sant Mammert a etablissas en e Escopti processionou ar Rogationou. An ilis e deus heuliet ar memes custum : e observi a ra c’hoas hirio an deiz, hac a raï en amser da zont. Liquit ur guiz pe ur gustum vad en ho ty, hac ho pezo ar gonsolation da velet goudese ho pugale o viret ar memes custum, pa vezint un deiz en o zieguez o-unan. Dre exempl, quemerit ar gustum vad da lavarer bemnos ar pedennou e commun, ha memes, mar deus moyen, ar pedennou dious ar mintin : en em accustumit da gaç muya ma allot eus a dud ho ty d’an ofiç divin : na soufrit quet en ho ty assambleou pe c’hoariou nos, ha, mar gouzoc’h lenn, grit bemnos ul lectur devot bennâc e presanç an oll.
# Zant Josep, Pried Mari

Oberennoù damheñvel pe handelvoù all zo ivez, gwelout Sant Jozeb, Pried Mari ha Cantique de Saint Joseph.
| ◄ Trugare a laromp hirie | Zant Josep, Pried Mari | Ninjet, ninjet, ni ho ped, Elet ► |
1. Zant Jozep, pried Mari, Tad mager da Jezus, Ni fell d’imp hoc’h enori, Patron karantezus.
Zant Josep, pried Mari, Tad mager da Jezus, Ni fell d’imp hoc’h enori, Patron karantezus.
2. Mirer choazet gant Doue, D’he Vab ha d’ar Werc’hes, Bet ec’h euz en ho pue Anken ha levenes.
3. Evit digemer Jezus N’ec’h euz na tan na ti ; Mes ho kalon zo eürus O tont d’hen adori.
4. Pa glask Herodes Jezus D’hen lakat d’ar maro, Gant pebes fe burzudus Hen kaset da bel-bro !
5. Pebes poan ! epad tri de, Jezus a zo kollet ; Pebes joaüstet goude, Jezus ec’h eus kavet !
6. Ho labour a n-euz maget Ho krouer, Mab Doue, En ho labour Mest ar bed Ouzoc’h-hu o zente !
7. War an douar trubuillet, En Envou war ho tron C’houi zo galloudus meurbet Ha tener a galon.
8. Jezus a bleg d’ho peden Vel e Vam, ho pried : Hastet eta d’in goulen Ar c’hras ma vin zalvet.
9.Pa vin galvet gant Doue Patron ar maro mad, Deut, gant eun dom a drue Zerret ma daoulagad.
10. Tost d’ac’h ha tost da Vari, E-kichen tron Jezus, Neuze me iei d’ho meuli, O ma Fatron eürus.
T. R.
# Zantes Mari, Mam Doue

Oberennoù damheñvel pe handelvoù all zo ivez, gwelout Santez Mari, Mamm Doue.
| ◄ Gwerc’hes, diwar ho tron | Zantes Mari, Mam Doue | O ma ine, kanomp (Omni die, dic Mariæ) ► |
* Zantes Mari, Mam Doue, e peb amzer gwerc’hes,
* Jezus a zo ma Roue ha c’houi ma Rouanes :
* Jezus a vo ma Barner, bezet ma Fatrones,
* Hag evidon dirak-han bezet avokades.
* E-toues ho servijerien d’am resev me ho ped,
* Meurbet eo dous ho servij, c’houero zervij ar bed
* Netra dre oll an douar, a bep tu pa zellan.
* Netra ken karantezus eveldoc’h na wellan.
* Eus ma feurs e prometan na rin, na lavarin,
* Netra eneb hoe’h enor, e keit ha ma vevin :
* Ha na lezin den ebet endro d’in, mar gellan,
* Da offansi Mam Jezus, ar Vam an deneran.
* Hed ma bue em labour zonjet enon bepret,
* Dreist peb tra war ma maro d’am zikour diskenet :
* Dre ho taouarn d’am Barner mar douget ma ine,
* Zur ec’h in d’ar Barados d’ho meuli hep dale.
* Evit gwelloc’h enori hano ma Rouanes,
* Ha bezan bugel gwirion ar Vam a vadeles
* Me a bromet zoulaji ma breuder ankeniet,
* Dre ma c’h-int ol ar memprou euz he Mab beniget.
# Zellomp Mam Doue

| ◄ Digouet eo an devez | Zellomp Mam Doue | Dougomp hon zellou dreist  ► |
1. Zellomp Mam Doue, Kaer ha splan evel al loar, Gant ar goulou-de O sevel deuz an douar : Pignet, Mam Jezus, Ho Mab zo ouz ho kortoz, Elez evurus, Digoret ar Baradoz !
Diskan : Ni ho salud, stereden, N° 32, pe N° 33.
2. Jezus a zisken Diwar e dron alaouret Gant ar gurunen Dleet d'e vam viniget ; Deuet em Rouanteles, Ha ganin breman Bezet en Env Rouanes. »
3. Kenkent en Envou E trid an ol gant ar joa : War o zelenou An ele zeu da gana : Gloar d’ac’h, o Mari, Merc’h, Pried, ha Mam Doue, Gloar ha meulodi, Pad an ol eternite ! »
4. Kanomp ni ive En draouien-man a c’hlac’har Ha gant an Ele Laromp ol war an douar : Gloar d’ac’h, o Mari, Merc’h, Pried, ha Mam Doue, Gloar ha meulodi, Pad an ol eternite ! »
5. Mari, Mam dener, E kichen ho Mab Jezus, ’N eur mor a splander, C’houi zo breman evurus : Mes ho pugale Ziouaz ! a zo divroet : Gret ma vint eun de Genac’h d’an Envou galvet ! Amen.
(Levr Bugale Mari.)
An 8 a viz Gwengolo eo an de beniget ma oa ganet ar Werc’hes Vari e ti Joasin hag Anna, he c’herent zantel, hag e oa roet dezi an hano kaer a zo ken ker d’ar Gristenien. Kanet : Enor d’hoc’h hano beniget, N° 44 ; pe : Eur c’hoant braz am euz da veuli, N° 50.
# Zon ar boto lezr

Oberennoù damheñvel pe handelvoù all zo ivez, gwelout Son ar boto lezr.
| ◄ Madelonic | Zon ar boto lezr | Ar plac’h divotou ► |
Disul ar beure, pa zavis Na ti ma mestrès a oelis,
 O palafron, fron fron, Na ti ma mestres a welis.
 Ha me dmadelonicwiskin ma boto lezr, Hac o vont dmadelonichi guelet gant êr.
 ’N toull ann nor, pa oan arriet, ’Oa êt ma mestrès da gousket.
 Me ’voutan ma fri ’n toull ann alc’houe, O welet ma mestrès ’n hi guele.
 Ha me ’tôl ma boto ’n creiz ann ti, Oc’h ober eul lampic da vèt-hi.
 ’N dewarlerc’h ar beure, pa zavis, Tanfoueltr eur votès na welis.
 — Leret-hu d’in, ma mestrès vad, C’heus ket gwelet ma boto coat ?
 Unan dizeul, eun all divec ? Riwinet on, mar int collet.
 Mar get disul da foar Langoat, Digasset d’in eur boto coat.
Setu aze triouac’h diner ;
Digasset daou liard d’ar gêr ;
 Daou liard all ’n eur boto coat,
Daou liard da ober cher vad.
Françoise Mao.
# Zon ar c’habitenn

| ◄ Martoloded ann Oriant | Zon ar c’habitenn | Jannet Helari ► |
Eur c’habitenn a Vontroulez
A zo desedet he vetres,
 A zo desedet he vestres,
Eiz de a zo hag eiz nosvez.
 Eiz de hac eiz nosvez a zo
P’erruas ganthan ar c’hêlo ;
 P’erruas ar c’hêlo ganthan
A oa deuz an dôl o coanian.
 Ar c’habitenn iaouanc ’lare
D’he gompagnonès, en noz-se
 — Ma vijen lec’h ma c’hoantajen
N’ vije ket aman a vijen ;
 Ma vijen lec’h ma c’hoantajen, En kêr Lanhuon a vijen.
 Eno a zo eur bennheres
A zo em c’halon rouanes ;
 Me ec’h aïo di d’hi goulen Digant he zad hag he c’herent :
 Mar ben-me refuzet gant-he, Me lacaï ober lestr newe,
 Ec’h aïo ganthi d’ar mor gwenn,
D’ar mor glaz ha d’ar mor melenn,
 Ec’h aïo ganthi d’ar mor dû Ec’h aïo ganthi da bep-tu.
 N’ oa ket he c’hir peurlavaret,
Cannader ’r gambr ’zo antreet,
 Cannader ’r gambr ’zo antreet,
’N he zorn lizer dû cachedet :
 — Dâlit, cabitenn, ha lennit,
Comerrit cador hac azezit.
— N’ê ket red azeza en cador
Nag ewit lenn eun tam paper ;
 Hag ’ve ennhan tric’huec’h feuillen
Em zoa m’hen lenno penn-da-benn,
 N’oa ket ’l lizer digorret mad,
Oa an dour war he zaoulagad ;
 N’oa ket al lizer peurlennet,
Oa gant he dêlo distrempet :
 Adieu, ma mamm ! adieu, ma zad ! Biken n’ho kwel ma daoulagad,
 Adieu, kerent ha mignoned ! Na deuin pelloc’h d’ho cuelet.
 Adieu, merc’hed a Zan-Malo ! C’hui na gontfet ken ma fajo ;
 Na gret oc’h eus c’hui aliès,
Tro ma oa bew ma fennheres.
Jân ar Morvan. — Rospez.
# Zon ar c’hemener

Oberennoù damheñvel pe handelvoù all zo ivez, gwelout Ar c’hemener.
| ◄ Zon ar c’higer | Zon ar c’hemener | Kemenerrienn Langoat ► |
Komenerrienn, pôtred a wri,
 Roule dira lan lire !
Eun etat trist eo ho hini,
 Roule dira lari lon la
 Roule dira lan lire !
 Eun etat trist eo ho hini,
O veza bemde ’n ti-man-ti !...
 P’antreo ’r c’hemener en ti,
E clasco affer deuz ar c’hi ;
 Ma lâro ’r c’hi ’wit he rezon :
— « Diwal, ma mestr, deuz al laeron ! »
 Pa ia ’r c’hemener breïnn d’he leïnn,
A frott he gôf, crafign he geinn :
He daouarnigo vô croppet, Evel crabano eun tonsec ;
 Ar c’hemener, diwar he wri, A debro iot kement ha tri,
 Ma lâro ar wreg d’he matès : — « Gra da heman soubenn al lès ! »
 P’ô azeet war he varlinn, Neuze ’fredono ar c’hokinn !
 Na davo tam ’bed ’pad ann de Da drouc-comz deuz eur re pe re ;
 Na davo tam ’bed ’pad ar zûn, Da drouc-comz deuz he werz-butun.
 Ar c’hemener, en eun ti mad,
N’ ra met cana ha c’huistellad,
 Bouta he benn er prennecho,
Gerwel ar merc’hed d’ann danso.
 Pa ia ’r c’hemener d’ann danso,
Carg he c’hodel a veskenno :
 Neuze lâro ar merc’hed coant :
— « Setu arri pôtr ann arc’hant ! »
 Ha ma lâro ann eil d’eben :
— « Ar c’hemener a vô ma den ! »
 Ar c’hemener n’eo ket eun den
Met eur c’hemener na n’eo ken :
 Ha na gle beza interret
Na ’bars ar parc, nac er verred,
 Met ’bars eun tammic douar kerc’h, Ha chass ar barrous war he lerc’h ;
 Ann diveradur deuz ar gwe
Vô ’n dour binniget war he ve.
Marie Yanno,
Kerabin, septembre, 88.